open-index/open-wikipedia-markdown huggingface dataset:
Hjalmar Falk

**Hjalmar Sejersted Falk** (1859-1928) var en norsk språkforsker.

Han ble student 1876 og tok den språklig-historiske lærereksamen 1882. Deretter var han i flere år lærer i Kristiania, men fortsatte ved siden av sine vitenskapelige studier, særlig av germanske språk og nordisk mytologi, til dels under stipendopphold i Tyskland og England. I 1888 tok han den filosofiske doktorgrad på avhandlingen «Om nomina agentis i det oldnorske Sprog», ble 1890 universitetsstipendiat, mottok H.K.H. Kronprinsens gullmedalje i 1885 og ble dosent. I 1897 ble han professor i germansk filologi ved Universitetet i Kristiania. Som universitetslærer, særlig som lærer i tysk, arbeidet han for en mer praktisk og moderne språkundervisning. Han offentliggjorde en rekke arbeider av språkvitenskapelig, filologisk og kulturhistorisk art, for det meste i «Nordisk Arkiv for Filologi» og i skrifter utgitt ved Videnskabsselskabet i Kristiania. Sammen med Alf Torp utga han *Etymologisk Ordbog over det norske og det danske Sprog* (1901–06). Han var leder i komitéen som utarbeidet 1917-rettskrivningen.
## Familie
__NOTOC__
Falk var sønn av Gustav Falk (1826–1917) og Dorothea Margarethe Sejersted (1827–67). Faren var blant annet av Muus (slekt). og moren av offisers-slekten Sejersted.  Hjalmars yngre bror Bjarne Sejersted Falk (1866–1911) ble portrettmaler. Hjalmar selv giftet seg i 1903 med Laura Caroline Aall (1872–1964) av slekten Aall.
## Verker
:*Se full oversikt over [http://www.nb.no/nbsok/search?action=search&mediatype=bøker&format=Digitalt%20tilgjengelig&searchString=creator:%22Falk,Hjalmar%22 digitaliserte bøker av Falk] hos [[Nasjonalbiblioteket]].

* 
* 
* 
* 
* 
* 
* 
* 
* 
* 
* 
* 
* 
* 
* 
* 
== Verv og priser ==
* formann i Det Norske Studentersamfund 1895
* dekan ved det historisk-filosofiske fakultet 1906–09
* [[Det Norske Videnskaps-Akademi]] innvalgt og preses
* ridder av 1. klasse av [[St. Olavs Orden]] 1911
== Referanser ==
<references />

== Litteratur ==
* [[Tove Bull]], *Hjalmar Falk'' i Norsk biografisk lesikon
*
Jackson

:*For fornavnet, se [[Jackson (fornavn)]].*
**Jackson** er et vanlig etternavn i engelskspråklige land, mens det i Norge er 62 med dette navnet ifølge Statistisk sentralbyrå. Jackson er også navnet på en del byer.

## Personer
*Andrew Jackson, amerikansk president fra 1829 til 1837.
*Michael Jackson, amerikansk popstjerne.
*Janet Jackson, amerikansk sangerinne, søster til Michael Jackson.
*Jackson Pollock, amerikansk maler
*Jackson Browne, amerikansk musiker
*The Jackson 5, en amerikansk popgruppe med flere medlemmer fra familien Jackson (blant andre Michael og Janet).

## Steder
*Jackson (Michigan), en by i Michigan
*Jackson (Minnesota), en by i Minnesota
*Jackson (Mississippi), en by i Mississippi
*Jackson (Tennessee), en by i Tennessee
*Jackson (Wyoming), en by i Wyoming

## Varemerker og bedrifter
*Jackson Guitars, amerikansk gitarselskap.
Sara Carter

**Sara Carter** (født 21. juli 1898, død  8. januar 1979) var en amerikansk countrymusiker. Hun var vokalisten i gruppen The Carter Family, som hadde sin storhetstid på 1920- og 1930-tallet.

Hun ble født Sara Dougherty i Copper Creek i Virginia. Sara var datter av William Sevier Dougherty og Nancy Elizabeth Kilgore.

Sara giftet seg med A.P. Carter den 18. juni 1915. De separerte seg i 1933, og i 1936 tok de ut skilsmisse. A.P. og Sara hadde tre barn sammen, Gladys, Janette og Joe. 

I 1927 startet hun og A.P og hennes kusine Maybelle, som også var gift med A.Ps bror Ezra Carter, den aller første kommersielle countrygruppen, som ble kalt for The Carter Family.

Sara giftet seg på nytt i 1939 med A.Ps fetter, Coy Bayes og de flyttet til hans hjem i California. I 2001 ble hun og resten av gruppen innviet til International Bluegrass Music Hall of Honor.

## Referanser


## Eksterne lenker
*
Carl-Henrik Norin

**Carl-Henrik Norin** (født 27. mars 1920 i Luleå, død 23. mai 1967) var en svensk jazzmusiker (saksofon), orkesterleder og komponist.

Han begynte som pianist, og fikk sitt første engasjement som saksofonist i det lokale «Stumbling Band», før han begynte lærerutdanning i Örebro, der han i 1938 ble med i «Whispering»-orkesteret.  Etter militæret spilte han i Thore Erlings orkester 1941–48 og i Simon Brehm band 1948–49.

Han hadde hatt egen kvartett under krigen med Bertil Frylmark (1920–88) på trommer,  Ingemar Eriksson piano og  Simon Brehm på bass. I 1949–50 etablerte Norin oktett som spilte på Nalen i Stockholm, der blant andre norske Andreas Skjold var med på trombone og (etter Norins død i 1967) overtok ledelsen.  Andre medspillere i oktetten var Gunnar Nilsson klarinett (1952–56),  Lars Bagge trompet, og norske Bjarne Nerem.

Norin skrev ellers en del musikk, blant annet *Mississippi Mood* fra 1944,  og ble nylig påminnet i utgivelse med Jan Allans oktett (*The Legacy of Carl-Henrik Norin*, Tenor Records, 2002). Han skrev også filmmusikk (*En nolla för mycket* 1962, *Svenska Floyd* 1961, *Får jag lov, Magistern!* 1947,*Det var en gång ...* 1945). Hans "Zero Zero" til filmen *En nolla för mycket* som ble vignetten  til Hylands Hörna,
## Referanser

## Eksterne lenker
* 
* 
*  Komposisjonen "Norinism" fra 1954
1. divisjon fotball for menn 1966

**[[Eliteserien i fotball for menn|1. divisjon]] 1966** startet 22. april og sluttet 22. oktober.

Det ble spilt 18 runder, og det ble gitt to poeng for seier og ett poeng for uavgjort.  vant sitt hittil eneste seriemesterskap, mens de to nederste lagene ( og ) rykket ned. 

1. divisjon ble på 60-tallet gjerne kalt **trikkeserien** på grunn av dominansen fra Oslo-lagene , ,  og . Disse lagene utgjorde fire av ti lag i toppdivisjonen fra 1963 til 1968 da  og  rykket ned. Spesielt tydelig var Oslo-dominansen i 1966 da de fire lagene alle endte blant de fem første på tabellen.

## Tabell

## Resultattabell

## Referanser


## Kilder
*rsssf.no – alle resultater 
*Norsk fotball-leksikon, 1999
Magnus Ulleland

**Magnus Gustav Ulleland** (født 10. september 1929 i Svanøybukt i Flora, død 7. mars 2016 i Oslo) var en norsk filolog, mest kjent for sine norske oversettelser av italienske klassikere.

I tiden 1948-50 var han blant de 250 studenter som begynte ved det nystartede Universitetet i Bergen.
Han tok magistergrad i romansk filologi ved Universitetet i Oslo 1957, og ble en av to ansatte på det nye Romanske institutt samme sted, i stilling  som  universitetslektor 1961-67,  dosent 1967-74 og professor 1974-96.

Ulleland utga i 1993 sin nynorske oversettelse av Dante Alighieris *[[Den guddommelige komedie]]*, av Erik Fosnes Hansen anmeldt til at det var «sympatisk at Ulleland ikke har forsynt teksten med for mange noter og forklaringer, men har latt det uklare være uklart»  Hans språk-vitenskapelige publikasjoner er utgitt i blant annet *Studia Neophilologica. A Journal of Germanic and Romance philology* (Uppsala) i tiden 1960-83. I 1985 ga han også enkelte forelesninger på rumensk.

Hage og birøkt ble i 1989 nevnt blant hans hobbyer på hans småbruk i Nord-Odal.

## Utmerkelser
* Innvalgt i Det Norske Videnskaps-Akademi 1982
* Commendatore Ordine al Merito della Repubblica Italiana, mottatt 27.12.1993
* Grande Ufficiale Ordine al Merito della Repubblica Italiana, mottatt 2.6.1998
* Bokklubbenes skjønnlitterære oversetterpris 1998
## Verker
* 
* 
* 
* 
* 
* 
* 
* 
* 
* 
### Oversettelser
* 
* 
* 
* 
* 
* 
* 
* 

## Referanser


## Eksterne lenker
Magnus Ulleland hos Norsk Oversetterleksikon
AstroTurf

**AstroTurf** er en type kunstgress som produseres av det amerikanske selskapet Textile Management Associates. AstroTurf ble funnet opp i 1965 av ansatte ved Monsanto, patentert i 1967 og opprinnelig solgt under navnet *Chemgrass*. Det ble omdøpt til AstroTurf etter at det ble tatt i bruk på Houston Astrodome.
## Eksterne lenker
*
A.P. Carter

**A.P. Carter** (født **Alvin Pleasant Delaney Carter** 15. desember 1891 i Maces Springs i Virginia, død 7. november 1960 i Kingsport i Tennessee) var en amerikansk countrymusiker.

## Liv og virke
Han ble født i Maces Springs i Virginia (Poor Valley) og var sønn av Robert C. Carter og Mollie Arvelle Bays. A.P. ble av og til kalt «Doc».

A.P. ble født skjelvende. Både hender og stemmen hans skalv, og moren hans, Mollie, tok ham ut av skolen da han ble mobbet på grunn av skjelvingen.

18. juni 1915 giftet han seg med Sara Dougherty som han fikk tre barn med, Gladys, Janette og Joe. I 1927 startet han The Carter Family sammen med sin kone og Maybelle Carter, som var gift med A.P.s bror, Ezra Carter. Senere giftet Sara seg med A.P.s fetter, Coy Bays, og A.P. og Sara mistet all kontakt. A.P. satt igjen med barna. I løpet av tiden av alene, etter at Sara forlot A.P. skrev han blant annet sangen «It’ll Aggravate Your Soul».
The Carter Family var den første kommersielle countrymusikkgruppen. 

A.P. Carter ble medtatt i Nashville Song writers Hall of Fame i 1970, og i 2001 ble han og resten av The Carter Family medtatt i International Bluegrass Music Hall of Fame.

## Referanser
Bil (magasin)

***Bil*** er Norges første og største uavhengige bilblad. Det ble etablert i 1975. Det er et forbrukerblad om bil som distribueres hovedsakelig til abonnenter. Det inneholder biltester, prøvekjøringer, info om nye bilmodeller, bilsport, forbrukerartikler og spesielle reportasjer.

Bladet *Bil* utgis av Bilforlaget, som også utgir fagbladene *[[MotorBransjen]]*, *[[YrkesBil]]*, nyhetstjenesten BilNytt.no og bilportalen www.BilNorge.no (med bruktbiler, nye biler, biltester og bilnyheter).

## Opplag
Bekreftede netto opplagstall fra Mediebedriftenes Landsforening:
* 2005: 56&nbsp;865
* 2006: 53&nbsp;784
* 2007: 52&nbsp;368
* 2008: 46&nbsp;025
* 2009: 45&nbsp;423
* 2010: 43&nbsp;312
* 2009: 45&nbsp;423
* 2010: 43&nbsp;312
* 2011: 37&nbsp;087
* 2012: 33&nbsp;503
* 2013: 31&nbsp;236
* 2014: 30&nbsp;121
* 2015: 29&nbsp;806
* 2016: 30&nbsp;425
* 2017: 28&nbsp;546
* 2018: 27&nbsp;400

## Referanser




## Eksterne lenker
*
The New York Times Building

**The New York Times Building** er hovedkvarteret til mediekonsernet The New York Times Company, beliggende langs Eight Avenue på Manhattan i New York. Bygningen er tegnet av den italienske arkitekten Renzo Piano, og sto ferdig i 2007. Bygningen er 256 meter høy. En mast på toppen øker høyden til 348 meter, noe som gjør bygningen til New Yorks femte høyeste skyskraper, etter One World Trade Center, 432 Park Avenue, Empire State Building og Bank of America Tower.

## Referanser


## Eksterne lenker
* 
*  Artikkel i The Guardian
*  nyc-architecture
*  City Review
Irish Open (golf)

**Dubai Duty Free Irish Open** er en golfturnering på Europatouren som spilles hvert år i mai i Irland. Den arrangeres uken før Europatourens «hjemmeturnering» på Wentworth, BMW Championship, noe som medfører at startfeltet ofte er sterkt.

## Vinnere

(a)=amatør

## Eksterne lenker
* Profil på europeantour.com
Irish Open

**Irish Open** kan vise til:

*Irish Open (golf), en golfturnering
*Irish Open (snooker), en snookerturnering
Tore Frost

**Tore Frost** (født 1943) er en norsk filosof og forfatter. Han tok magistergraden 1973, og er fra 1992 universitetslektor i filosofi ved Universitetet i Oslo. Frost har skrevet flere bøker, og virker også som foredragsholder. Frost er medredaktør i tidsskriftet *Omsorg: Nordisk tidsskrift for palliativ medisin.*

Tore Frost har siden 1989 vært bosatt på Hvasser i Færder kommune i Vestfold.

## Verker
* *Den mytiske realitet i [[Racine]]s tragediediktning* (1973)
* *Gresk visdom: de syv vise* (1979)
* *Sokrates : vismannen fra Athen : [[Sokrates]]' liv og skjebne* (1981)
* *Kristen omsorgsfilosofi og omsorgsfagenes vitenskapelige utvikling* (1984)
* *[[Greske myter og mysterier]]* (2003)

### Oversettelser
* Platon: *[[Protagoras]]*
* Platon: *Hippias minor*
* Platon: *Brev*
* Aristoteles: *Om sjelen*
Bockscar

:*Bockscar må ikke forveksles med et annet militært transportfly [[Fairchild C-119 Flying Boxcar]].*

**Bockscar** (uttales **boxcar**, som er en engelsk term for transportvogn, spesielt som godsvogn i forbindelse med tog), er navnet som ble gitt til et av det amerikanske flyvåpenets bombefly av typen Boeing B-29 Superfortress. Bakgrunnen for navnet var «Bock's Car», fordi flyet vanligvis var ført av kaptein Frederick C. Bock fra Greenville i Michigan. 

Bockscar er flyet som slapp det andre og siste atomvåpenet noensinne brukt i krigssammenheng. Bomben ble sluppet over Nagasaki, Japan den 9. august 1945. Bomben ble kalt «Fat Man».

Bockscar ble fløyet til US Air Force Museum 26. september 1961, der det står den dag i dag.

Mannskapet på «Fat Man»-oppdraget:

*Maj. Charles W. Sweeney, Pilot
*Capt. James Van Pelt, navigatør 
*Capt. Raymond "Kermit" Beahan, bombardier 
*1st. Lt. Charles Donald Albury, co-pilot
*2nd Lt. Fred Olivi, co-pilot
*Cpl Abe Spitzer, radiooperatør
*Master Sgt. John D. Kuharek, flyingeniør
*Sgt. Ray Gallagher, gunner, assistentflyingeniør
*Sgt. Edward Buckley, radaroperatør 
*Sgt. Albert Dehart, tail gunner 
::Ombord var også følgende US Navy-personell:
*Cmdr. Frederick L. Ashworth, weaponeer; 
*Lt. Philip Barnes, assistant weaponeer;
*Lt. Jacob Beser, radio counter measures;

## Se også
*Enola Gay – Flyet som bombet Hiroshima
Kunstgress

**Kunstgress** er et underlag for blant annet sportutøvelse. Det vanligste er på fotballbaner og landhockeybaner, men kunstgress forekommer stadig oftere også på golfbaner, tennisbaner og andre anlegninger som hager, altaner, terrasser, lekeplasser med mer.

## Forurensningskilde
Kunstgressbaner er den nest største kilden til spredning av mikroplast til naturen. I juli 2019 rapporterte norske medier at EU av miljøhensyn ville forby kunstgress fra 2022. Like etter opplyste de samme mediene at EU hadde gått ut og erklært at unionen ikke hadde vedtatt noe slikt forbud.

Kokosnøttfiber og kork brukes som alternativ til gummigranulat.

## Norge

Den første fotballbanen i Norge som fikk kunstgressdekke var Harstad stadion, offisielt åpnet 15. oktober 1977.

I Norge kan fotballklubber selv velge om de vil ha natur- eller kunstgress, dette gjelder i alle divisjoner.

## Referanser


## Eksterne lenker
*
Egil Kraggerud

**Egil Kraggerud** (født 1939) er en norsk filolog og professor.

Etter examen artium fra latinlinjen ved Oslo katedralskole i 1957 studerte han klassisk filologi under Leiv Amundsen og Henning Mørland ved Universitetet i Oslo. Etter hovedfag i 1963 ble det gresk og i 1968 en doktorgrad på avhandlingen *Aeneisstudien*.

Han var professor i samme fag og ved samme sted fra 1969 til han gikk av i 2002.  Han var redaktør for Symbolae Osloenses 1972–94. Han mottok Fridtjof Nansens belønning for fremragende forskning 2018. 

Egil Kraggerud er medlem av Det Norske Videnskaps-Akademi fra 1974, Det Kongelige Norske Videnskabers Selskab fra 1985, Academia Europaea fra 1989 og Det Norske Akademi fra 2001. 

## Familie
Egil er sønn av tannlege John Kraggerud (1903–91) og lærer Borghild Johanne Westeren (1904–88), og giftet seg i 1963 med  lektor Ellen Beate Sinding-Larsen (født 1939), som er datter av journalist Henning Sinding-Larsen. Egil og (Ellen) Beate er foreldre til fiolinistene Alf Richard Kraggerud og Henning Kraggerud.

## Verker
* 
* 
* 
* *Horaz und Actium. Studien zu den politischen Epoden* (1984)
* 
* 
* *Catalina og Ibsen* (2005)

; Oversettelser 
* 
* Vergil: *[[Aeneiden]]* (*Aeneis*. 7 bd., 1983–89)
* 
* 
* Platon: *[[Faidon]]*
* Platon: *Epigrammer* (2007)

## Referanser


## Eksterne lenker
* 
* 
*
Leiesoldatenes krig

**Leiesoldatenes krig** (ca. 240&ndash;238 f.Kr.), også kalt **den libyske krig**, var en oppstand av leiesoldathærer som tidligere hadde tjent Kartago, men som ved hjelp av Libya gjorde opprør mot det kartagiske herredømmet. Etter en lang og vanskelig krig klarte kartagerne å slå ned opprøret. Grunnen til at Kartago hadde såpass med problemer med opprørerne, var at mesteparten av den kartagisk hæren også besto av leiesoldater, og det førte til at Kartago måtte reise en ny hær for å slå ned opprøret.

Krigen begynte over en strid om betaling som var lovt til leiesoldatene på begge sider av de stridende parter som deltok i første punerkrig på Kartagos vegne, og et fattig Kartago som hadde mistet det meste av sin rikdom grunnet erstatninger som de var tvunget til å betale Roma som en del av fredsavtalen. Motsetningene vokste inntil leiesoldatene tok Tunis med makt og truet Kartago direkte, og som kapitulerte for leiesoldatenes krav. Konflikten kunne ha blitt avsluttet her, hadde det ikke vært for at to av leiesoldatenes ledere, Spendius og Mathos, overtalte de libyske vernepliktige til å akseptere deres lederskap og deretter overbevist dem om at Kartago ville kreve hevn for deres andel i opprøret straks de utenlandske leiesoldatene var blitt betalt og sendt hjem. De overtalte også de kombinerte hærene med leiesoldater om å gjøre opprør mot Kartako, og ulike libyske byer om å støtte opprører. Hva som hadde vært en opphetet «arbeidskonflikt» eksploderte til et fullt opprør.

Kartago var uforberedt og underlegen i henhold til tropper, penger og forskninger ved krigens begynnelse, særlig under den militære ledelsen til Hanno den store. Hamilcar Barca, general fra krigene på Sicilia ble gitt overkommandoen og han beseiret til sist opprørerne i 237 f.Kr.

## Litteratur
* Harden, Donald (1962): *The Phoenicians*. Thames & Hudson. ISBN 0-14-021375-9.
* Warmington, B. H. (1969): *Carthage*. Robert Hale & Company. ISBN 0709109539.
* Walbank, F. W.; Astin, A. E.; Frederiksen, M. W.; Ogilvie, R. M.; støttet av Drummond, A. (red.) (1984–1989): *Cambridge Ancient History*: bind 7, del 2, 2. utg. Cambridge University Press. ISBN 978-0-521-23446-7.
Johan Edfors

**Johan Edfors** (født 1975) er en svensk golfspiller. Han ble profesjonell i 1997 og tilbrakte flere år på Challenge-touren uten å kvalifisere seg for spill på Europatouren. I 2003 vant han imidlertid to turneringer og ble nummer én på pengelisten, slik at han fikk spillerett på Europatouren for 2004. Etter en dårlig første sesong mistet han spilleretten for 2005, men vant den tilbake gjennom tourens kvalifiseringsskole rett før 2006-sesongen. Dette året vant han sin første turnering på toppnivået i TCL Classic, som han fulgte opp med en seier i Quinn Direct British Masters og Barclays Scottish Open. Disse plasseringene førte ham til 10.-plass på pengelisten for Europatouren i 2006.

## Meritter
### Seire på Europatouren
* 2006: TCL Classic; Quinn Direct British Masters; Barclays Scottish Open

### Seire på Challenge-touren
* 2003: Fortis Challenge Open; Stanbic Zambia Open

## Eksterne lenker
*
Flaggermusfluer

**Flaggermusfluer** er en liten familie av fluer som snylter på flaggermus. De tilhører fluene i ordenen tovinger, men flaggermusfluene har ingen vinger. De ligner i det hele tatt lite på fluer på grunn av sine ekstreme tilpassinger til å leve på flaggermus.

## Utseende
Små til middelsstore (1,5 – 5&nbsp;mm), flate insekter som har liten likhet med andre insekter.

**Hodet** er veldig lite. Øyne mangler helt, eller de har fasettøyne med bare en- til fire fasetter. Det meste av hodet er dekket av en hjelmlignende hodekapsel. Antennene er også svært redusert med bare ett godt synlig ledd, det andre. Det første leddet er vokst sammen med hodet og det tredje leddet er trukket inn i det andre leddet, slik at bare antennebørsten (*arista*) stikker ut. *Palpene* (munnfølerne) er lange og stikker ut, de bærer noen lange børster.

**Brystet** (thorax) er lite og flatt, synes mest som en fordypning mellom beina. **Vinger** og svingkøller (halterer) mangler helt. **Beina** er svært kraftige, både lår (*femorae*) og legger (*tibiae*) er tykke. Det første fot- (*tarse*-) leddet er langt og tynt, omtrent så langt som leggen, så følger tre korte fotledd og til slutt et oppsvulmet siste fotledd som bærer kraftige klør.

**Bakkroppen** er stor, avlang eller halvkuleformet. Som hos andre fluer i overfamilien Hippoboscoidea utvikler larvene seg fullstendig inne i hunnen (falsk placenta) og fødes først når de er klare til å forvandle seg til pupper . Hunnenes bakkropp kan derfor bli svært stor.

## Levevis
Flaggermusfluene er tett knyttet til flaggermus som de lever på som parasitter. De kraftige klørne og den flate kroppsformen gjør at de lett kan klore seg fast til flaggermusen uten å bli revet bort. De suger blod fra flaggermusene og tilbringer nesten hele sitt liv på verten.

Fluene blir kjønnsmodne 5-6 dager etter at de er klekket, og parer seg straks. En paring forsyner hunnen med sæd nok til omtrent seks larver, men bare en larve utvikles om gangen. Den voksende larven lever av stoffer som skilles ut fra «melkekjertler» i hunnens bakkropp. Hunnen forlater flaggermus-verten for å føde. Etter fødselen forvandler larven seg straks til en puppe. Dette skjer vanligvis inne i en flaggermus-koloni slik at de nye fluene lett finner nye flaggermus når de klekkes etter noen uker.

Noen arter spesialiserer seg på én eller to flaggermus-arter, andre kan ha flere ulike verter. En flaggermus-art kan bli plaget av flere arter flaggermusfluer.

## Systematisk inndeling / norske arter

* **[[Tovinger]]**, Diptera
** **[[Høyere fluer]]**, Cyclorrhapha
*** **Schizophora**
**** **Hippoboscoidea (=Pupiparae)**
***** **Flaggermusfluer, Nycteribiidae**
****** ***Basilia nana*** Theodor & Moscona, 1954  – kjent fra Sverige, ikke funnet i Norge
****** ***Nycteribia kolenatii*** Theodor & Moscona, 1954  – funnet i Norge
****** ***Pencillidia monoceros*** Speiser, 1900  – funnet i Norge

## Referanser




## Kilder
* Hurka, K. 1998. Family Nycteribiidae. I: Papp, L. og Darvas, B. (red.): *Contributions to a Manual of Palaearctic Diptera.* 3: 829-838. Science Herald, Budapest.

## Eksterne lenker
* 
* Nettressursen Fauna Europaea.
Don’t Bother Me

**«Don't Bother Me»** var den første sangen som George Harrison skrev alene. Den ble innspilt med The Beatles den 11. og 12. september 1963. Første gang utgitt på gruppens andre UK-album *[[With The Beatles]]* samme år.

Harrison skrev sangen mens han var syk sengeliggende på et hotellrom i Bournemouth, England, hvor The Beatles spilte noen konserter i løpet av sommeren 1963. Harrison har aldri vært stolt over sitt første forsøk som låtskriver. Ved en anledning uttalte han: «Det var ganske fjollete sang. Jeg glemte hele greia straks den var innspilt og på albumet.» Han betraktet sangen som en ren øvelse for å se om han var istand til å skrive en sang eller ikke. «I det minste viste den meg at det eneste jeg trengte å gjøre var å fortsette å skrive sanger, og at jeg før eller siden kunne komme til å skrive noe som var bra.»

Den triste stemningen og ulykkelige teksten *«So go away and leave me alone, don’t bother me»* var uvanlig for Beatles-sanger på denne tiden, men skulle bli karakteristisk for enkelte av Harrisons sanger. Sangen går hovedsakelig i moll, og er gitt et fyldig lydbilde ved at vokalen er doblet, tett spill på rytmegitarer og intenst tempo på tromming. De forseggjorte rytmefigurene gir sangen en latinamerikansk klang ved dens «stopp-tiden»-struktur.

«Don't Bother Me» er blant sangene som blir framført i filmen *[[A Hard Day's Night (film)|A Hard Day's Night]]*. Den blir spilt i en scene hvor The Beatles danser på en nattklubb, mens Pauls bestefar gambler et annet sted.

## Musikere
* John Lennon — rytmegitar, tamburin
* Paul McCartney — bass, clave (rytmeinstrument)
* George Harrison — dobbeltsporet vokal, førstegitar
* Ringo Starr — trommer, bongotrommer

## Tidlige Harrisongs
Harrison mottok kreditering for to tidligere sanger, «In Spite of All the Danger» (McCartney/Harrison) og «Cry for a Shadow» (Harrison/Lennon). Begge er blitt innspilt av The Beatles, men «In Spite of All the Danger» ble først utgitt offisielt i 1995 på *[[Anthology 1]]*-samlingen. Ettersom den første sangen i all hovedsak var komponert av Paul McCartney, og den andre nærmest var å betrakte som en pastisj over The Shadows, blir «Don't Bother Me» regnet som George Harrisons aller første selvstendige komposisjon. Slik omtalte han også selv «Don't Bother Me» som sitt tidligste forsøk som låtskriver.

## Kilder
*Harrison, George (1980). *I Me Mine*. Simon and Schuster. ISBN 0-671-42787-3.
*MacDonald, Ian (1995). *Revolution In the Head: The Beatles' Records and the Sixties*. Vintage. ISBN 0-7126-6697-4.

## Eksterne lenker
* Song lyrics 
* Alan W. Pollacks notat om «Don't Bother Me»
* Ian Hammonds analyse
Western

**Western** er en betegnelse på filmer og fortellinger som tar for seg livet i det ville vesten i Nord-Amerika. Handlingen er som regel hentet i fra 1800-tallet da kjente banditter som Butch Cassidy, Sundance Kid, Dalton-brødrene, Frank og Jesse James og Billy the Kid regjerte i det ville vesten. Filmene, som kan kalles western- eller cowboyfilmer, tar som regel for seg dagliglivet til en cowboy eller de lovløse. 

Western som filmsjanger har hatt flere storhetsperioder; senest på 1960- og 70-tallet med blant annet Sergio Leones filmer. Leones filmer er eksempler på subsjangeren «spaghetti-westerns», som har fått det navnet fordi filmene ble regissert av italienske regissører og ofte hadde italienske skuespillere. En forskjell mellom spaghetti-western og eldre amerikansk westernfilm er at handlingen er mer brutal og voldsom i spaghetti-western og den litt annerledes filmmusikken som blant annet komponist Ennio Morricone står for. 

Western har utviklet seg gjennom årene, tar man filmer fra 1930- og 1940-tallet har sang en stor betydning i filmen. Dette er sanger som ble tatt i bruk av cowboyer til sang rundt leirbål. Denne formen for sang har fått kallenavnet «hesteopera».

## Litteratur

Frem til 1960-tallet var western også en populær sjanger innenfor underholdningslitteraturen. En sen, norsk utløper av denne tradisjonen er Louis Mastersons bøker om Morgan Kane.

## Film
### Kjente filmer
**[[Den gode, den onde og den grusomme]]*
**[[For en neve dollar]]*
**[[For en neve dollar mer]]*
**[[Sheriffen (film)|Sheriffen]]* (originaltittel: *High Noon*)
**[[A Fistful of Dynamite]]*
**[[El Dorado (1966)|El Dorado]]*
**[[Rio Grande (film)|Rio Grande]]*
**[[Roy Rogers ordner opp]]* (originaltittel: *The Yellow Rose of Texas*)
**[[The Last Days of Frank and Jesse James]]*

### Kjente westernskuespillere

*Clint Eastwood
*Roy Rogers
*Tex Ritter
*John Wayne
*Bud Spencer
*Terence Hill
*Gene Autry
*James Arness
*Bronco Billy Anderson
*Tom Mix
*William S. Hart
*William Boyd
*Audie Murphy
*Walter Brennan

## Se også
* Spaghetti-western

## Eksterne lenker
* 
* Westernfilm; fra Bibliotekarstudentens nettleksikon om litteratur og medier (pdf-fil)
* Westernroman; fra Bibliotekarstudentens nettleksikon om litteratur og medier (pdf-fil)
Etnografi

**Etnografi** er benevnelsen på en vitenskapelig metode for å beskrive og sammenligne verdens ulike kulturer og samfunnstyper, ofte gjennom bruk av feltstudier. 

På 1900-tallet skilte sosialantropologien seg ut som egen vitenskap fra etnografien. I Norge var Fredrik Barth (1928–2016) sin etablering av sosialantropologien som eget fag ved Universitetet i Bergen vendepunktet.

## Se også
* Antropologi
* Sosialantropologi

## Fotnoter

## Eksterne lenker
*
Knut O. Aarethun

**Knut O. Aarethun** (født 19. januar 1942 i Lærdalsøyri) er en norsk økonom og lokalpolitiker (Ap). Han var fylkesordfører i Sogn og Fjordane fra 1995 til 1999 (vara fra 1991 til 1999) og ordfører i Lærdal kommune fra 2003 til 2007. 

Han har også vært leder av Kommunenes Sentralforbund i Sogn og Fjordane og leder av Lærdal Arbeiderparti.

Aarethun var ansatt som økonomisjef ved fylkessjukehuset i Lærdal før han ble ordfører. 

## Referanser
Humberside Police

**Humberside Police** er en regional britisk politistyrke med ansvar for det tidligere grevskapet Humberside i England. Dette området består av North East Lincolnshire, North Lincolnshire, East Riding of Yorkshire og Kingston upon Hull.

Styrken ble opprettet i 1974 ved at flere lokale styrker ble slått sammen da grevskapet Humberside ble opprettet. Siden Humberside ble oppløst i 1996 har de fire administrative områdene som styrken dekker i fellesskap utnevnt medlemmer til kontrollorganet Humberside Police Authority. 

I 2004 kom Humberside Police Authority i medias søkelys da innenriksminister David Blunkett påla myndigheten å sparke *Chief Constable* David Westwood. Årsaken til at han skulle sies opp var at Soham-undersøkelsen kom frem til at Humberside Police hadde begått feil under etterforskningen av Soham-drapene. Til slutt fikk ministeren en rettslig kjennelse som suspenderte Westwood. Kontrollorganet fikk igjen uønsket oppmerksomhet i 2005, da Colin Inglis, som var leder under kontroversen året før, ble stilt for retten anklaget for seksuell antasting. 

Ifølge planen for omorganisering av politiet i England som ble presentert av Home Office i mars 2006 skal Humberside Police slås sammen med North Yorkshire Police, South Yorkshire Police og West Yorkshire Police. Årsaken er at de fire styrkene regnes for å være for små til å takle de utfordringer moderne politiarbeid står overfor.
Charles Clarke

**Charles Rodway Clarke** (født 21. september 1950) er en britisk politiker. Han har vært medlem av Det britiske parlamentet for Norwich siden 1997, og var innenriksminister (*Home Secretary*) fra desember 2004 til mai 2006. 

## Referanser


## Eksterne lenker
* 
*
Ayahuasca

**Ayahuasca** (fra quechua-språk, uttales [ajaˈwaska]), også kalt **yage**, er en type te som brukes av sjamaner i Sør-Amerika for å gå inn i transe. Ayahuasca blir oppfattet som et medisinalt brygg, en urtete, bestående av to grunnkomponenter: dimetyltryptamin (DMT (n,n-DMT), et endogent hormon som i likhet med serotonin dannes naturlig i menneskekroppen gjennom metabolisme av aminosyren tryptofan), og monoaminoksidasehemmer (MAOI) som forhindrer nedbryting av DMT i fordøyelsen slik at det kan tas opp i blodbanen. Ettersom DMT er et endogent hormon, kan det passere blod-hjerne-barrieren uhindret. *[[Psychotria viridis]]*, også kalt Sjakrune, har et relativt høyt innhold av DMT i bladene, i tillegg til noen andre psykoaktive analoger, og er den vanligste DMT-kilden i Ayahuasca. En annen vanlig DMT-kilde er Mimosa hostilis. Monoaminoksidasehemmeren kommer normalt fra den psykoaktive planten banisteriopsis caapi. Banisteriopsis-planten vokser hovedsakelig i Amazonas.

Drikken som lages, er farmakologisk kompleks og blir brukt i sjamansk, folkemedisinsk, religiøs og åndelig helbredende praksis. Etnobiologer har listet 200-300 forskjellige planter som brukes av ayahuasca-sjamaner (kalt «curanderos») i det spesielle urtebrygget, i tillegg til de nevnte urtene. Men i prinsippet kan en lage ayahuasca av å blande ren n,n-DMT uttrukket fra P. viridis med ren harmin uttrukket fra B. caapi. Det advares på det sterkeste mot å eksperimentere med harmin på egenhånd da feildosering kan gi hjerneødem, blødninger og dødsfall. DMT er ikke giftig og ikke aktivt ved oralt inntak uten MAOI, da det vil brytes ned før det kan gi effekt.

Det er et åpent spørsmål om ayahuasca bør forstås som et spesifikt sjamansk, medisinsk brygg, eller om ayahuasca bør forstås som en fullverdig medisinsk tradisjon holdt i hevd av den søramerikanske sivilisasjonen fra før den europeiske erobringen.

I tilknytning til ayahuasca har det vokst frem et kirkesamfunn som er kjent som Santo Daime, oppkalt etter ayahuascabryggets «ånd» Daime. Santo Daime-kirken har utviklet seg i møtet mellom kristendommen i Sør-Amerika og tradisjonell religion og sjamanisme i Amazonas. Den psykoaktive drikken skal også ha blitt populær blant visse grupper turister, new Age-tilhengere og andre fra Vesten, som påstår at ayahuasca gir religiøse opplevelser, kurativ virkning på psyken, og livsendrende innsikt. Rusen ledsages gjerne av brekninger.

Stoffene i drikken er ulovlige i Norge. De står oppført på Narkotikalisten.


|Lianer fra *banisteriopsis caapi* samles og kuttes opp
|Plantedelene bearbeides før koking
Fil:Banisteriopsis-caapi-cooking.jpg|Planten kokes til te 


## Eksterne lenker
* 
* ''Ayahuasca – narkotikaturisme i Peru''
* ''Ayahuasca-seremonier i Europa : søramerikansk sjamanisme i vestlig, nyreligiøs kontekst''
Hvite busser

**Hvite busser** kan sikte til flere ting:

* De hvite bussene, aksjonen for å redde fanger fra konsentrasjonsleirene i Europa i sluttmånedene av 2. verdenskrig.
* Stiftelsen Hvite busser til Auschwitz
Sandie Shaw

**Sandie Shaw** (født **Sandra Ann Goodrich** 1947) er en britisk musiker som var en av de fem store kvinnelige britiske artister på 1960-tallet sammen med Dusty Springfield, Cilla Black, Petula Clark og Lulu.

Sandie Shaw begynte sin sangkarriere som 16-åring etter å ha blitt oppdaget av den populære sangeren Adam Faith. Hun ble kalt «barfotsangerinnen» fordi hun begynte å synge uten sko, og fikk det for seg at hvis hun sang med sko ville stemmen svikte.

Hun vant Eurovision Song Contest 1967 for Storbritannia. Vinnersangen hennes, «Puppet on a String», likte hun heller ikke særlig godt den gangen. Dette var Storbritannias første seier i konkurransen, og sangen ble en hit både i hjemlandet og i resten av Europa. Den ble blant annet den mestselgende sangen i Tyskland det året. Hun var den første som har vunnet Eurovision Song Contest som har opptrådt barfot på scenen. I 2012 i Baku vant Sverige med Loreen, og også hun opptrådte barfot.

Hun ble i 2017 utnevnt til medlem (MBE) av Order of the British Empire.

## Singler
Shaw ga ut følgende singler:

* As Long as You're Happy Baby
* (There's) Always Something There to Remind Me
* I'd Be Far Better Off Without You
* I'll Stop At Nothing
* Long Live Love
* Message Understood
* How Can You Tell
* Tomorrow
* Nothing Comes Easy
* Run
* Think Sometimes About Me
* I Don't Need Anything
* Puppet on a String
* Tonight in Tokyo
* You've Not Changed
* Today
* Don't Run Away
* Show Me
* Together
* Make It Go/Those Were the Days
* Monsieur Dupont
* Think It All Over
* Heaven Knows I'm Missing Him Now
* By Tomorrow
* Wight Is Wight
* Rose Garden
* Show Your Face
* Where Did They Go
* Father and Son
* One More Night
* Just a Disillusion
* Anyone Who Had a Heart
* Wish I Was
* Hand in Glove
* Are You Ready to Be Heartbroken?
* Frederick
* Please Help the Cause Against Loneliness
* Nothing Less Than Brilliant

Tre av singlene nådde førsteplassen på den engelske hitlisten: «(There's) Always Something There to Remind Me», «Long Live Love» og «Puppet on a String».

## Referanser


## Eksterne lenker
* 
* 
*
Morten Bakke (fotballspiller)

**Morten Bakke** (født 16. desember 1968) er en norsk tidligere fotballkeeper. Han spilte en stor del av karrieren i Molde Fotballklubb, og var også innom Hedalen, Aurdal/Leira Fotballklubb, Faaberg Fotball Lillehammer og hadde et kort opphold i Wimbledon F.C. i 1998, men spilte ingen obligatoriske kamper for den engelske klubben. Før var han deltids-reservekeeper i Stabæk Fotball. Morten Bakke har også vært i andre klubber enn de som er nevnt tidligere, blant annet Hønefoss, Raufoss Idrettslag. Han har også spilt på landslaget på 90-tallet, han har også spilt i Vålerenga Fotball der han var med på å vinne Norgesmesterskapet i fotball for herrer 2002. Der Vålerenga Fotball vant mot Odd Grenland. 

Bakke ble tildelt Kniksenprisen som beste målvakt i 1995, og var med på å vinne cupen med Molde i 1994. I EM i fotball 2000 var Bakke med i troppen som tredjemålvakt, men spilte ingen kamper. I løpet av karrieren fikk han to kamper for . 

Kilde: 

## Referanser


## Eksterne lenker
* 
*
Krifast

**Krifast** er Kristiansund og Freis fastlandsforbindelse, som åpnet for trafikk i august 1992. Forbindelsen består av en undersjøisk tunnel, en flytebru og en hengebru, samt veiforbindelser og en bomstasjon som ble avviklet i 2012.

De to bruene inngår i E39, kyststamveien fra Kristiansand til Trondheim.
Riksvei 70 går gjennom Freifjordtunnelen, fra Kristiansund til Oppdal.

## Freifjordtunnelen
Freifjordtunnelen er en over 5 km lang undersjøisk tunnel, fra Flatsetøya i Kristiansund, under Freifjorden til Bergsøya. Tunnelen var verdens lengste undersjøiske veitunnel da den ble åpnet. Fra tunnelen går det pumperør opp til to små holmer i fjorden.
Åpnet for trafikk i juni 1992, offisiell åpning 20. august 1992.

## Gjemnessundbrua
Fra Bergsøya i Gjemnes er det bru over Gjemnessundet i retning Molde og Ålesund. Gjemnessundbrua var landets lengste hengebru da den ble bygd.

## Bergsøysundbrua
Bergsøysundbrua er en flytebru, og er verdens første flytebru uten sideforankring. Brua gir forbindelse fra Bergsøya til Aspøya og Tingvoll-halvøya. Bruen ble fredet i april 2008 som en del av Riksantikvarens bevaring av byggverk som representerer utviklingen av det norske veinettet.

## Bompengefinansiert
Bompenger finansierer en andel av anlegget og bomstasjonen ligger på Bergsøya. Etter planene skulle det betales bompenger i 20 år fra 1992. Bompengene var satt lik fergetaksten, slik den var da Krifast åpnet, samt en årlig økning, mens reisetiden ble redusert. I 2012 var bompengeperioden slutt.

## Bakgrunn
Det var slaktermester Ansgar Løvold som lanserte ideen om en undersjøisk tunnel under Freifjorden i 1950-årene. Foreningen Kristiansunderen arbeidet i flere år med ulike løsninger. I 1969 tok Kristiansund kommune opp idéen og Høyre-politikeren Knut Engdahl stilte seg i spissen for arbeidet med fastlandsforbindelsen.

A/S Fastlandsfinans ble etablert i 1973, og en fastlandsbevegelse ble dradd i gang. Parolen var "Fastlandsforbindelse NÅ". 

I desember 1982 vedtok fylkestinget i Møre og Romsdal å prioritere Krifast framfor andre samferdselsprosjekter i fylket. I 1983 leverte Regjeringen en stortingsmelding om Krifast og to år seinere ble prosjektet med finansieringsordning vedtatt i Stortinget. 1. september 1985 startet man med forskuddsinnbetaling på bompenger. Denne bomaviften ble tatt inn over økte takster på ferga.

Den symbolske anleggsstart skjedde 31. oktober 1988 på Aspøya: «Krifast-furua» ble felt, og arbeidet med veitrase på Aspøya var igang. Arbeidet med den undersjøiske tunnelen gikk raskere enn beregnet, mens flytebrua ga flere utfordringer enn forutsatt.

Krifast erstattet tre ferger, Angvik–Tingvoll, Kvalvåg–Kvisvik og Kvitnes–Høgset.

## Gjemnesaksla
Et element som ikke ble tatt med i Krifast var tunnel gjennom fjellet Gjemnesaksla, Bompengeinnkrevingen på Krifast ble forlenget av Stoltenberg II-regjeringen for også å finansiere denne tunnelen. Se Pressemelding. Tunnelen fikk navnet Høgsettunnelen, og åpnet sommeren 2013.

## Kilder
* *Kristiansund 250 år – i stormkast og stille.* Cappelen 1992. 

## Eksterne lenker
* Gro Harlem Brundtlands tale ved åpningen av Krifast
* KRIFAST – historie og bakgrunn
Sørvikmark

**Sørvikmark** er et sted i Harstad kommune i Troms. Sørvikmark ligger cirka to mil utenfor Harstad sentrum og tre kilometer fra Sørvik. Her er det også et fotballag som heter SMIL
Straffeprosessloven

**Straffeprosessloven** (egentlig **Lov om rettergangsmåten i straffesaker (Straffeprosessloven)**) av 22. mai 1981, spesifiserer rettergangsmåten i straffesaker.

Loven bestemmer hva slags saker som skal behandles, hvordan domstolene skal behandle sakene som kommer opp, partnene i straffesaker, hvilke rettigheter vitner har, bruk av sakkyndige, pågripelse og fengsling, ransaking, beslag, telefonkontroll, heftelser og besøksforbud.

## Litteratur
*
*
*
*
*
*
*
*

## Eksterne lenker
* Lov om rettergangsmåten i straffesaker (Straffeprosessloven) &ndash; fra Lovdata
Jan Fredrik Karlsen

**Jan Fredrik Karlsen** (født 1973) er en norsk artistmanager og tv-personlighet. Han ble viden kjent som dommer under den norske utgaven av talentkonkurransen ''Idol'' og ble manager for programmets første vinner i 2003, Kurt Nilsen. I 2016 og 2017 var han musikksjef for Melodi Grand Prix. 

Karlsen er også en aktiv fallskjermhopper og har vunnet norgesmesterskap i formasjonshopping.

## Liv og virke
Karlsen er født i Røyken kommune i daværende Buskerud.

### Idol og Melodi Grand Prix
Karlsen var dommer i den norske utgaven av tv-programmet *Idol* på TV 2 i 2003, 2004 og 2007. Våren 2008 og 2009 var han dommer i den tv-sendte talentkonkurransen ''Norske Talenter'' sammen med Thomas Giertsen og Mia Gundersen. Han dukket også opp som dommer i programserien ''X Factor''. 

I 2010 hadde han hovedrollen i tv-serien ''Lurt av Karlsen'', hvor han lurer kjendiser i samme stil som MTVs *[[Punk'd]].* I 2012 flyttet han konseptet fra TV2 til TV Norge, og programmet fikk navnet *Kompani Karlsen*. Aylar Lie fikk en sentral rolle i denne programserien.

Sommeren 2015 ble han hyret inn av NRK for å ta over som artistsjef i Melodi Grand Prix etter Vivi Stenberg. Han var også med i den norske delegasjonen som reiser sammen med Norges deltaker til Eurovision Song Contest. I 2017 trakk han seg fra Melodi Grand Prix-oppdraget for å prioritere andre oppdrag. I stedet tok Stig Karlsen over musikkansvaret.

### Manager
Karlsen er manager for blant andre Kurt Nilsen som vant ''Idol'' 2003, og Alejandro Fuentes som kom på tredjeplass i *Idol* 2005.

### Sportslig karriere
Karlsen har flere medaljer fra norgesmesterskap i fallskjermhopping, hvor han deltar i firemanns-, og åttemanns formasjonshopping. I februar 2018 ble han norgesmester i firemanns formasjon, innendørs fallskjermhopp, også kjent som kroppsflyvning eller vindtunnelflyvning. Han deltok for Tønsberg Fallskjermklubb på laget "Slow Flow", sammen med Lise Nansen, Nicolai Nansen og Anna Fasting. Karlsen og laget kvalifiserte seg dermed til å representere Norge under europamesterskapet i innendørs fallskjermhopping, hvor laget deltok i april 2018. Både Europamesterskapet og det norske mesterskapet ble avholdt i Voss Vind.

### Privatliv
Han er sønn av trommeslager Rolf «Mulen» Karlsen og hans kone Tove Karlsen, og vokste opp med lillesøstrene Lena og May Helen på Slemmestad. Han er òg barnebarn av NRK-journalisten Jan P. Jansen.

Karlsen var tidligere forlovet med skuespiller Janne Formoe, som han har en datter med. Karlsen har også sønnen William fra et tidligere forhold.

## Referanser


## Eksterne lenker
* 
*
Sørvikmark Idrettslag

**Sørvikmark Idrettslag** (**SMIL**) er et idrettslag i Harstad kommune, stiftet i 1934. Laget er forholdsvis lite, med omtrent 100 medlemmer, og treningsgrupper innen fotball, volleyball, langrenn og mosjon.

SMILs fotballag spiller sine kamper på Sørvikmark grusbane. Klubben har kun aldersbestemte lag.

## Anlegg
Klubben har egen grusbane for fotball på Sørvikmark og holder åpne lysløper for langrenn i Sørvik. Klubbhuset ligger også i Sørvik. 

## Arrangement
Klubben har siden 1967 arrangert det etter hvert tradisjonelle løper Hinnøyløpet, fra folkeparken til Sørvik.

## Eksterne lenker
*
Madison Square Garden

**Madison Square Garden** er en sports- og konsertarena i New York City i USA. Den var opprinnelig lokalisert ved Madison Square, men er nå plassert ovenpå den underjordiske jernbanestasjonen Pennsylvania Station. Blant innbyggerne i New York omtales arenaen ofte kun som «the garden». 

Den brukes til ishockey, basketball, tennis, boksing, wrestling og mange flere sportsevenementer. Arenaen er også kjent over store deler av verden som konsertlokale. Publikumskapasiteten varierer utfra type arrangement, men er på om lag 20&nbsp;000.

Madison Square Garden er også navnet på selskapet som eier lokalet, og på flere av kontraktørselskapene som holder arrangementer der.

Den første Madison Square Garden ble åpnet i 1879. En ny idrettshall som i all hovedsak skulle brukes til boksekamper ble åpnet på samme sted i 1890, og ble flyttet i 1925. Dagens bygning, som er den fjerde i rekken, åpnet 11. februar 1968.

## Eksterne lenker
*
Hallstein Oma

**Hallstein Kvam Oma**, (10. april 1988) fra Bergen var en av Norges mest lovende badmintonspillere. Han vant to gull i NM for junior, i klasene singel og i mikset dobbel, hvor han spilte sammen med  Helene Trommestad fra Sandefjord. Han ble også kåret til beste spiller i herreklassen. I 2008 fikk han sin første gullmedalje som senior, den kom i NM i mikset dobbel hvor han spilte sammen med Sara Kværnø.

## Referanser
Det franske vitenskapsakademiet

**Det franske vitenskapsakademi** (fransk: *Académie des sciences* eller *l’Académie royale des sciences* da det ble grunnlagt) er et fransk vitenskapelig akademi som ble etablert den 22. desember 1666 av kong Ludvig XIV («Solkongen»), etter forslag fra statsmannen og finansministeren Jean-Baptiste Colbert. Formålet var å oppmuntre og beskytte ånden i fransk vitenskapelig forskning. Det var i forkant av den vitenskapelige utviklingen i Europa på 1600- og 1700-tallet, og er et av de eldste vitenskapsakademiene. Blant pådriverne var den franske fysikeren Edme Mariotte,  som gjorde en uavhengig oppdagelse av Boyles lov («loven om konstant temperatur»), som derfor har blitt kalt Mariottes lov i Frankrike.

Det franske vitenskapsakademi er ett av de fem akademiene under paraplyorganisationen Institut de France. Medlemmene av akademiet velges på livstid. Per 2020-tallet er det 150 fullverdige medlemmer, 300 tilsvarende medlemmer og 120 utenlandske tilknyttede medlemmer. De er delt inn i to vitenskapelige grupper: matematiske og fysiske vitenskaper og deres applikasjoner, og kjemiske, biologiske, geologiske og medisinske vitenskaper og deres applikasjoner. Akademiet har for tiden fem oppdrag som det forfølger. Disse er å oppmuntre det vitenskapelige livet, fremme undervisning i vitenskap, overføre kunnskap mellom vitenskapelige miljøer, fremme internasjonalt samarbeid og sikre en dobbel rolle som ekspertise og råd.

## Referanser


## Litteratur
* Crosland, Maurice P. (1992): *Science Under Control: The French Academy of Sciences, 1795–1914*, Cambridge University Press, 
* Stroup, Alice (1987): *Royal Funding of the Parisian Académie Royale Des Sciences During the 1690s*, DIANE Publishing, 
* Sturdy, David J. (1995): *Science and Social Status: The Members of the Academie Des Sciences 1666–1750*, Boydell & Brewer, 

## Eksterne lenker
* 
* Alfabetisk liste over akademiets medlemmer (med korte portretter)
Christian Meier (historiker)

**Christian Meier** (født 16. februar 1929) er en tysk historiker med antikken som spesialitet. Han er professor emeritus ved Universitetet i München.

Han er medlem av Det Norske Videnskaps-Akademi.

## Referanser
Badfinger

**Badfinger** var et britisk rock- og popband som ble dannet i Swansea i Wales i 1964 under navnet The Iveys. Det fikk også kontrakt med The Beatles' eget plateselskap Apple Records i 1968. 

Etter «Maybe Tomorrow», den første singleutgivelsen, byttet The Iveys navn til Badfinger. John Lennon foreslo at bandet skulle hete «Glass Onion», men ingen av bandmedlemmene synes noe særlig om denne ideen. Lennon brukte da navnet på en sang. Isteden tok det walisiske bandet navnet Badfinger som en referanse til «Badfinger Boogie», som var arbeidstittelen til Beatles-sangen «With a Little Help from My Friends».

Pete Ham og Tom Evans skrev sangen «Without You» (senere covret av Harry Nilsson og Mariah Carey) med refrenget: «I can't live/if living is without you.» Både Ham og Evans tok sitt eget liv i henholdsvis 1975 og 1983.

## Medlemmer
* Pete Ham, (sang og gitar), født 27. april 1947, død 23. april 1975
* Tom Evans, (bass og sang), født 21. juni 1947, død 23. november 1983
* Joey Molland, (sang og gitar), født 21. juni 1948
* Mike Gibbins, (trommer), født 1949, død 4. oktober 2005

## Diskografi
**Magic Christian Music* (1970)
**No Dice* (1970)
**Straight Up* (1971)
**Ass* (1973)
**Badfinger* (1974)
**Wish You Were Here* (1974)
**Airwaves* (1979)
**Say No More* (1981)

## Referanser


## Eksterne lenker
* 
*
Småbruket (tegneserie)

**Småbruket** er en nynorsk tegneserie som lages av Anders Kvåle Rue (tegninger) og Jan-Rune Bjørnson (manus). Handlingen utspiller seg i et bygdelandskap, og hovedpersonene er Sjaven, Konsulenten og Kari. Sjaven er faren til Kari, som igjen er gift med Konsulenten. Kari har, sammen med mannen sin, nettopp tatt over Småbruket. Der bor de sammen med Sjaven, med de konflikter som dette måtte avstedkomme. Serien går for tiden i syv ulike norske aviser.

## Eksterne lenker
* Ny nynorsk teikneserie kommer i Telemark Tidend &ndash; Artikkel i Varden